b'\n_START_ARTICLE_\nGimnazija Kranj\n_START_PARAGRAPH_\nGimnazija Kranj je prva od dveh splo\xc5\xa1nih srednjih \xc5\xa1ol v Kranju. _NEWLINE_Je prva gimnazija v Sloveniji, ki je vpeljala slovenski jezik kot pou\xc4\x8devalni jezik. Poslopje dana\xc5\xa1nje gimnazije stoji v novem poslovnem delu Kranja ob Koro\xc5\xa1ki cesti. Na zahodni strani jo omejuje Slovenski trg, ju\xc5\xbeno le\xc5\xbeita Hotel Creina in Mestna knji\xc5\xbenica Kranj. Severno od trga le\xc5\xbei zgradba Mestne ob\xc4\x8dine Kranj. Danes je kranjska gimnazija ena najve\xc4\x8djih slovenskih gimnazij. V 33 u\xc4\x8dilnicah, treh telovadnicah, konferen\xc4\x8dni dvorani in ve\xc4\x8dnamenskem prostoru poteka pouk za 34 oddelkov, v katerih je vpisano okoli 1000 dijakov. Gimnazija Kranj je ena izmed treh slovenskih gimnazij, ki izvaja program mednarodne mature. _NEWLINE_Ravnatelj Gimnazije Kranj je mag. Franc Rozman, prof. mat.'